**«Բոլոր տղաները սիրում են Մենդի Լեյնին»** (անգլ.՝ All the Boys Love Mandy Lane) — Ամերիկյան սարսափ ֆիլմ՝ ռեժիսոր Ջոնաթան Լևինի սլեշեր ժանրում, որտեղ գլխավոր դերն է կատարում Էմբեր Հերդը։

Սյուժե
------

Տասնվեցամյա Մենդի Լեյնը հրեշտակի մարմնովորումն է, Տեխասի այն փոքրիկ քաղաքում, որտեղ նա ապրում է, գրեթե բոլոր տղամարդիկ տղաները և սիրահարված են իրեն։ Մենդին իր նոր ընկերներից տասներորդ դասարանի ավարտին նվիրված երեկույթին մասնակցելու հրավեր է ստանում և ընդունում է այն։ Երեխաները գնում են իրենցից մեկի հոր ռանչո։ Մինչ բոլորը զվարճանում են, ինչ-որ մեկը դաժանորեն խեղում է Մառլիին, երբ նա մենակ է հայտնվում մութ գոմում։ Ջեյքը՝ տղաներից մեկը, վերցնում է մեքենայի բանալիներն ու ատրճանակը և գնում կորած աղջկան փնտրելու։ Վերջինս ափին գտնում է արնահոսող Մառլիին։ Այդ պահին ինչ-որ մեկը թիկունքից գաղտագողի մոտենում է և Ջեյքին հրում ջուրը։ Նա ընկնում է, ջրի երես է դուրս գալիս, տեսնում է փողաբերանը տեսնելուց հետո սուզվում։ Կարճ ժամանակ ջրի տակ մնալուց հետո Ջեյքը դուրս է գալիս ջրի երես և սպանվում ճակատին փափմփուշտ ստանալով։ Տանը լսվում կրակոցը, բայց Քլոյաից բացի ոչ ոք դրան մեծ ուշադրություն չի դարձնում։ Տղաներից օգնություն խնդրելուց և ոչ մի արձագանք չստանալուց հետո որոշում է ինքնուրույն փորձել պարզել, թե ինչ է տեղի ունեցել։ Տանից դուրս գալուց, պատահական հանդիպում է ռանչոյի աշխատող Գարթին, ով նույնպես լսել է կրակոցը։ «Զենքերը երեխաների համար խաղալիք չեն» թեմայով դասախոսություն կարդալուց հետո նա հեռանում է՝ նախապես սպառնալով, որ կզանգահարի հորը, եթե կրկին որևէ աղմուկ լսի։

Անձև հագուստով մի տղա երգելով դուրս է գալիս լճից և սպանում է ափին պառկած Մառլիին։ Դա լինում է Էմեթը՝ Մենդիի մանկության ընկերը, ում հետ նա դադարեց շփվել 9 ամիս առաջ, երեկույթներից մեկում տեղի ունեցած դժբախտ պատահարից հետո։

Խնջույքը շարունակվում է դրսում, խումբը նստած է շքամուտքում, Ռեդը կիթառ է նվագում։ Բոլորը պատրաստվում են գնալ քնելու, բայց այդ ժամանակ մեքենա է մոտենում։ Նրանք կարծում են, որ դա Ջեյքն է վերադարձել։ Ժամանած տղամարդը հրավառություն է կրակում նրանց ուղղությամբ։ Զայրացած Բերտը վազում է կատակասերի հետևից։ Տեղի ունեցածից զայրացած Գարթը զենքով վազում է դեպի նրա դեմ հանդիման։ Նա որոշել է զանգահարել հորը, սակայն տղաներին հաջողվում է նրան տարհամոզել։ Գարթը մնում է տանը։

Այդ ընթացքում Բերթը հասնում է մեքենային և տեսնում է, որ վարորդը Էմեթն է։ Նա շատ զարմացած է. «Գրո՜ղը տանի, ի՞նչ ես անում այստեղ»։ Էմեթը զենքը ուղղում է նրա վրա և հրամայում նստել մեքենան։ Սկսվում է կռիվ։ Բերթը ակնհայտորեն ավելի ուժեղ է, բայց Էմեթն ավելի խորամանկ է, նա գաղտագողի հանում է դանակն ու խփում Բերթիի աչքերին։ Կուրացած Բերթը փորձում է սողալով հեռանալ, Էմեթը հետևից մոտենում և սպանում է նրան։

Էմեթը սպասելով, որ բոլորը քնեն, գաղտագողի մտնում է տուն և արյունոտ հետք թողնում սառնարանի դռան և Մենդիի մազերի վրա։ Բոլորը հավաքվում են, բայց հենց Գարթը բացում է դուռը, կրակոց է հնչում։ Նա ուսի շրջանում վիրավորվելով ընկավ։ Ռեդը և Քլոյան հետևի մտքով դուրս են գալիս և գնում են մեքենայի հետևից։ Ճանապարհին նրանք տեսնում են Ջեյքի և Մառլենի անշունչ մարմինները։ Մեքենային մնացել է ընդամենը մի քանի մետր, բայց ճակատագրական սխալը հանգեցնում է երկուսի մահվանը։

Ֆիլմի վերջում բացահայտվում է, որ Մենդի Լեյնը և Էմեթը հանցակիցներ են։ Նրանք միասին ծրագրել են սպանել բոլորին, ապա ինքնասպան լինել։ Բայց Մենդիի ծրագրի մեջ չի մտնում իր մահը…

Դերերում
--------

| Դերասան | Դեր |
| --- | --- |
| Էմբեր Հերդ | Մենդի Լեյն  Մենդի Լեյն  |
| Մայքլ Ուելշ | Էմեթ  Էմեթ  |
| Ուիթնի Էյբլ | Քլոյա  Քլոյա  |
| Էդվին Հոջ | Բըրդ  Բըրդ  |
| Աէրոն Հիմելսթեին | Ռեդ  Ռեդ  |
| Լյուք Գրայմս | Ջեք  Ջեք  |
| Մելիսա Փրայս | Մարլին  Մարլին  |
| Էնսոն Մոունթ | Գարթ  Գարթ  |

Քննադատություն
--------------

Ֆիլմը հակասական արձագանքների է արժանացել կինոքննադատների կողմից։ Rotten Tomatoes կայքում ֆիլմի վարկանիշն է 46%՝ հիմնված 68 գրախոսականների վրա ում գնահատականը կազմել է միջինում 5,1/10։ Metacritic կայքում ֆիլմն ունի 100-ից 44 միավոր՝ հիմնված քննադատների 21 ակնարկների վրա, որը համապատասխանում է՝ «խառը կամ միջին ակնարկներ» կարգավիճակին։

Ծանոթագրություններ
------------------

1. ↑
2. 1 2 3 4 5
3. 1 2
4. ↑  Freebase տվյալների վերբեռնում — Google.
5. ↑
6. 1 2 3
7. 1 2 3 4
8. 1 2
9. ↑  «All the Boys Love Mandy Lane». *Rotten Tomatoes* (անգլերեն). Արխիվացված օրիգինալից 2017 թ․ օգոստոսի 30-ին. Վերցված է 2018 թ․ փետրվարի 11-ին.
10. ↑  «All the Boys Love Mandy Lane». *Metacritic*. Արխիվացված օրիգինալից 2018 թ․ փետրվարի 18-ին. Վերցված է 2018 թ․ փետրվարի 11-ին.

Արտաքին հղումներ
----------------

Քննադատություն
* Neil Smith. (2008 թ․ փետրվարի 13). «All The Boys Love Mandy Lane» (անգլերեն). BBC. Վերցված է 2015 թ․ ապրիլի 2-ին.
* Brett Gallman. «All The Boys Love Mandy Lane» (անգլերեն). Oh, the Horror!. Վերցված է 2015 թ․ ապրիլի 2-ին.
* Joey Keogh. «All The Boys Love Mandy Lane» (անգլերեն). UKHorrorScene.com. Արխիվացված է օրիգինալից 2014 թ․ օգոստոսի 25-ին. Վերցված է 2015 թ․ ապրիլի 2-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |